Vishnu-Purana

Vishnu-Purana (sanskrit विष्णु पुराण) er en hellig tekst innen hinduismen, og er en av de atten Mahapuranaene. Den regnes som en av de viktigste puranaene, og har tilnavnet Puranaratna (Puranaenes juvel). 

Vishnu-Purana er formet som en dialog mellom vismannen Parashara og hans elev Maitreya, og består av seks deler. Sentrale emner i teksten er skapelsesmyter, fortellinger om kamper mellom asurademonene og devaene, skildringer av Vishnus avatarer, og ættetavler og legender om fordums konger.

Teksten er datert til ca år 500, og omfatter i sin helhet ca 7000 vers. Et lite utdrag, om Krishnas barndom, er oversatt og publisert på norsk i Bhagavadgita og andre hinduistiske skrifter i serien Verdens Hellige Skrifter; nr 3. Bokklubben, 2001.

Kategori:Puranaene
Kategori:Bokserien Verdens hellige skrifter